**Mitsubishi Motors Corporation** on japanilainen auto- ja moottorinvalmistaja. Se on osa Mitsubishi Corporation -yritysryhmää ja Japanin neljänneksi suurin ja samalla myös vanhin autonvalmistaja. Ensimmäisen autonsa Mitsubishi valmisti vuonna 1917.

Historia
--------

Mitsubishi Minica
Mitsubishi Carisma
Mitsubishin autotuotanto juontaa juurensa aina vuoteen 1917, jolloin silloinen *Mitsubishi Shipbuilding Co.* esitteli Japanin ensimmäisen sarjavalmisteisen henkilöauton, Mitsubishi Model A:n. Se oli kokonaan käsin tehty seitsemänpaikkainen sedan, ja sitä valmistettiin Fiat Tipo 3:n lisenssillä. Mitsubishi Model A osoittautui kuitenkin liian kalliiksi verrattuna eurooppalaisiin ja amerikkalaisiin autoihin, joten sen tuotanto lopetettiin vuonna 1921. Vain 22 autoa ehdittiin valmistaa. 
Samaan aikaan 1920-luvulla *Mitsubishi Internal Combustion Engine Co.* alkoi valmistaa lentokonemoottoreita. Vuonna 1928 yritys vaihtoi nimensä *Mitsubishi Aircraft Co*:ksi. Vuonna 1934 se fuusioitui *Mitsubishi Shipbuilding Co*:n kanssa muodostaen *Mitsubishi Heavy Industries*in.

Toisen maailmansodan jälkeen Japanin hävittyä sodan liittoutuneet pilkkoivat Mitsubishi Heavy Industriesin kolmeen osaan. 

Seuraavan kerran Mitsubishi ryhtyi valmistamaan henkilöautoja vasta 1960-luvulla Japanin talouden alettua kohentua ja perheiden ryhdyttyä harkitsemaan auton ostamista. Ensimmäisiä malleja olivat muun muassa Mitsubishi 500 ja Mitsubishi Minica. Autojen valmistusmäärät nousivat nopeasti ja *Mitsubishi Motors Corporation* perustettiin vuonna 1970. 

1970-luvulla *Mitsubishi Motors Corporation* alkoi kasvattaa vientimääriään sopimalla yhteistyösopimuksia tunnettujen ulkomaalaisten autonvalmistajien kanssa. Vuonna 1971 *Mitsubishi Motors Corporation* myi 15 % yrityksestä amerikkalaiselle autonvalmistaja Chryslerille. Mitsubishin malleja alettiin myydä Amerikassa Dodge-merkillä. 1977 *Mitsubishi Motors Corporation* aloitti autojen myynnin Euroopassa omalla tuotemerkillään. Vuosituotanto kasvoi nopeasti: Vuonna 1973 500 000 autoa, kun taas 1978 valmistettiin jo 965 000 autoa. 

Vuonna 1982 Mitsubisheja alettiin myydä Amerikassa omalla merkillään. Vuonna 1989 vuotuinen valmistusmäärä saavutti 1,5 miljoonan auton rajan. Vuonna 1985 Mitsubishi ja Chrysler perustivat yhteisen Diamond Star Motorsin (DSM) ja aloittivat yhteisen autotuotannon Illinoisissa. Vuonna 1988 *Mitsubishi Motors Corporation* listautui pörssiin. Sitä ennen se oli ollut ainoa yksityisomistuksessa ollut japanilainen autonvalmistaja.

Vuonna 1991 Chrysler osuutensa Diamond Star Motorsista Mitsubishille. Yhteistyö ei tosin loppunut siihen, vaan Chrysler toimitti edelleen moottoreita ja vaihteistoja DSM:lle, ja Mitsubishi hoiti Chryslerin markkinoinnin Amerikan ulkopuolella.

1990-luvulla Mitsubishi, Volvo ja Hollannin valtio aloittivat yhteisen NedCar-projektin entisellä DAF:n tehtaalla Bornissa, Hollannissa. Tehtaalla valmistettiin Mitsubishi Carismaa ja Volvo S40/V40 -mallisarjaa. Hollannin valtio myi myöhemmin osuutensa Mitsubishille ja Volvolle. Ford osti myöhemmin Volvon, joka myi osuutensa NedCar:ista Mitsubishille, josta tuli yhtiön ainoa osakkeenomistaja.

Toukokuussa 2016 japanilainen autonvalmistaja Nissan osti kolmanneksen Mitsubishi Motorsin osakkeista.

Suomessa
--------

Mitsubishi saapui Suomen automarkkinoille huomattavasti myöhemmin kuin muut suuret japanilaiset automerkit. Datsun ja Toyota olivat totuttaneet suomalaisia autoilijoita japanilaisiin autoihin jo 1960-luvun alkupuolelta lähtien. Helkama-konsernin tytäryhtiö Suomen Koneliike solmi maahantuontisopimuksen Mitsubishi Motors Corporationin kanssa vuonna 1976, ja ensimmäiset autot tulivat maahan tuon vuoden elokuussa. Aluksi tuontiohjelmassa olivat Lancer- ja Celeste-mallit, ja vuonna 1977 esiteltiin niiden yläpuolelle sijoittuva Galant. Hinnaltaan Mitsubishi Lancer oli melko kallis; se maksoi 32 400 markkaa, kun samaan kokoluokkaan kuuluneen Toyota Corollan hinta oli 27 900 markkaa. Vuoden 1979 lopussa Suomessa oli rekisterissä runsaat 2 600 Mitsubishi-henkilöautoa.

Suomen Koneliikkeellä oli jo ennen Mitsubishia kokemusta japanilaisten autojen edustuksesta; se oli tuonut maahan Isuzu-henkilö-, paketti- ja kuorma-autoja vuosina 1965–1972. Mitsubishin rinnalla Suomen Koneliikkeen autoedustuksia olivat tšekkoslovakialainen Škoda, jonka tuonti oli alkanut vuonna 1947, ja italialainen Alfa Romeo – huomattavasti Mitsubishia ja Škodaa pienemmällä myyntimäärällä – vuodesta 1951.

Nykypäivä
---------

Mitsubishin osastoa Chicagon autonäyttelyssä 2005
Vuonna 2003 *Mitsubishi Motors Corporation*in tuotanto oli 1 525 000 autoa. Japaniin tästä määrästä rekisteröitiin 358 200 autoa. Mitsubishilla on omaa tuotantoa tai tuotannollista yhteistyötä 30 maassa mukaan luettuna Yhdysvallat, Alankomaat, Portugali, Indonesia ja Australia.

Keväällä 2016 yhtiö tunnusti autoteollisuuden päästöskandaalien laajentuessa vääristelleensä autojensa polttoaineen kulutustietoja jo vuodesta 1991 lähtien. Yhtiön valmistamat autot eivät ole tältä osin vastanneet esimerkiksi Japanin lainsäädännön tiukkoja vaatimuksia vuoden 2002 jälkeen. Osa Mitsubishin tuotannosta on myyty Nissan-merkillä, jonka valmistaja havaitsi epäselvyyksiä autojen kulutuslukemissa.

Yhteistyö DaimlerChryslerin kanssa
----------------------------------

Mitsubishi Motors Corporation ja DaimlerChrysler solmivat liittouman 2000-luvun alussa. DaimlerChrysler omisti 37,3 % *Mitsubishi Motors Corporation*in henkilöautoyksiköstä. Näkyvin yhteistyömuodoista oli muun muassa uuden Mitsubishi Coltin kehittäminen ja valmistaminen yhteistyössä Hollannissa sijaitsevassa NedCar-tehtaassa, jonka osapuolet omistivat yhdessä.

Innovaatiot
-----------

* tila-autojen pioneeri - seitsemän henkilön Mitsubishi Space Wagon, tuotantoon vuonna 1983
* maailman ensimmäinen nelivetoinen, nelipyöräohjattu, turbomoottorilla varustettu henkilöauto - Mitsubishi Galant VR-4, tuotantoon vuonna 1987
* maailman ensimmäinen elektroninen aktiivijousitus sarjatuotantoautossa - Mitsubishi Sigma vuonna 1990
* sumeaan logiikkaan pohjautuva oppiva automaattivaihteisto esiteltiin vuonna 1992
* neuroverkkoteknologiaan pohjautuva INVESC-II -automaattivaihteisto tuotantoon vuonna 1994
* bensiinin suoraruiskutukseen pohjautuva Gasoline Direct Injection (GDI) - sarjatuotantoon 30 vuoden kehitystyön jälkeen vuonna 1996

Autourheilu
-----------

Mitsubishi Lancer Evo 6 -ralliauto
Mitsubishilla on lähes puolen vuosisadan moottoriurheilukokemus. Se aloitti 1960-luvulla rata-autoilusta vakioautoluokissa sekä eri formulaluokista. Suurin autourheilumenestys on kuitenkin tullut rallista, sekä aavikkorallista, joihin Mitsubishi on osallistunut 1980-luvulta lähtien.

2006 Dakar-rallissa käytetty Mitsubishi Pajero
### Rata-autoilu

Mitsubishi osallistui vakioautoluokkaan vuosina 1962–1964 500 Super De Luxe-, Colt 600- ja Colt 1000 -malleilla. 500 Super De Luxe -mallilla otettiin muun muassa neljä ensimmäistä sijaa vuoden 1962 Macaon Grand Prix -kisassa luokassa alle 750 cc. Mitsubishi osallistui myös eri formulaluokkiin 1960-luvulla ja 1970-luvun alussa F2A, F2B, F2C, F2D ja Colt F2000 -malleilla.

### Ralli

Safari-ralli (Itä-Afrikan Safari-ralli) oli 1970-luvulla rallin MM-sarjan haastavin osakilpailu. Vuonna 1974 Mitsubishi osallistui ensimmäistä kertaa kisaan erityisesti marathonkilpailuihin kehitetyllä Lancer 1600 GSR -mallilla ja onnistui voittamaan kisan ensiyrittämällä. Vuonna 1976 Mitsubishilla valloitettiin sijat 1–3, uskomaton suoritus kilpailussa, jossa yleensä vain noin 20 prosenttia kilpailijoista pääsee maaliin saakka.

1980-luvun lopulla Mitsubishi saavutti ensimmäiset MM-osakilpailuvoitot Galant VR-4 -mallillaan. Vuonna 1992 esiteltiin Lancer Evolution, joka osoittautui lukuisine kehitysversioineen todella menestyksekkääksi. Tommi Mäkinen voitti autolla rallin kuljettajien maailmanmestaruuden neljä kertaa peräkkäin vuosina 1996–1999. Mitsubishi on menestynyt myös erittäin hyvin ralliautoilun tuotantoautoihin perustuvassa N-ryhmässä.

### Aavikkorallit (Rally Raid)

Mitsubishi on yhdellätoista voitolla Dakar-rallin menestyksekkäin autonvalmistaja eri Pajero-malleilla. Se osallistui kisaan ensimmäistä kertaa vuonna 1983 ja ensimmäinen voitto tuli jo kaksi vuotta myöhemmin vuonna 1985. Sen jälkeen Mitsubishilla on voitettu vuosina 1992–1993, 1997–1998 ja 2001–2006 yhteensä yhdeksän eri kuljettajan voimin.

Nykyiset mallit, Eurooppa
-------------------------

* Mitsubishi ASX
* Mitsubishi Eclipse Cross
* Mitsubishi L200
* Mitsubishi Outlander
* Mitsubishi Pajero
* Mitsubishi Space Star

Automallit, Japani
------------------

* Mitsubishi 3000 GT
* Mitsubishi Airtrek
* Mitsubishi RVR
* Mitsubishi Canter
* Mitsubishi Carisma
* Mitsubishi Celeste
* Mitsubishi Colt
* Mitsubishi Cordia
* Mitsubishi Debonair
* Mitsubishi Delica
* Mitsubishi Diamante
* Mitsubishi Dion
* Mitsubishi Eclipse
* Mitsubishi EK
* Mitsubishi Emeraude
* Mitsubishi Endeavor
* Mitsubishi Eterna
* Mitsubishi Galant
* Mitsubishi Galloper
* Mitsubishi Grandis
* Mitsubishi GTO
* Mitsubishi Jeep
* Mitsubishi L200
* Mitsubishi L300
* Mitsubishi Lancer
* Mitsubishi Lancer Evolution
* Mitsubishi Minica
* Mitsubishi Mirage
* Mitsubishi Outlander
* Mitsubishi Pajero
* Mitsubishi Santamo
* Mitsubishi Sapporo
* Mitsubishi Sigma
* Mitsubishi Space Gear
* Mitsubishi Space Star
* Mitsubishi Space Wagon
* Mitsubishi Starion
* Mitsubishi Toppo
* Mitsubishi Tredia

Automallit, Australia
---------------------

* Mitsubishi Magna
* Mitsubishi Verada

Lähteet
-------

1. ↑  Kauppa varmistui: Nissanista Mitsubishin suurin omistaja 237 miljardilla jenillä *is.fi*.  12.5.2016. Taloussanomat. Viitattu 16.1.2021.
2. ↑  Timo laitinen: *Auto 70-luvulla: nousun ja kriisin vuosikymmenellä* (3. painos), s. 119–121. Helsinki: Alfamer Oy, 2013. ISBN 978-952-472-003-8.
3. ↑  U. E. Moisala: *Auto Suomessa: auton kaupan, käytön ja korjaamotoiminnan historia vuoteen 1983*, s. 395. Helsinki: Autoalan Keskusliitto ry ja Autotuojat ry, 1983. ISBN 951-99459-8-9.
4. ↑  Masatsugu Horie ja Monami Yui: Mitsubishi says fuel test misconduct dates back to 1991  26.4.2016. autonews.com. Viitattu 4.5.2016. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Mitsubishi**.
* Mitsubishi Motors Suomessa
* Mitsubishi Club Finland

|  |  |  |  |
| --- | --- | --- | --- |
| 

| * n
* k
* m
Japani Nikkei 225:n yhtiöt |
| --- |
|  |
| 
* Advantest
* ÆON
* Ajinomoto
* All Nippon Airways
* Alps Electric Co.
* Asahi Breweries
* Asahi Glass
* Asahi Kasei
* Astellas Pharma
* Bank of Yokohama
* Bridgestone
* Canon
* Casio
* Chiba Bank
* Chiyoda
* Chūbu Electric Power
* Chugai Pharmaceutical
* Chuo Mitsui Trust
* Citizen
* Clarion
* Comsys
* Credit Saison
* CSK Holdings
* Dai Nippon Printing
* Daiichi Sankyo
* Daikin Industries
* Dainippon Sumitomo Pharma
* Daiwa House
* Daiwa Securities
* Denki Kagaku
* Denso
* Dentsu
* Dowa Mining
* Ebara
* Eisai
* Fanuc
* Fast Retailing
* Fuji Electric
* Fuji Heavy Industries
* Fujifilm
* Fujikura
* Fujitsu
* Furukawa
* Furukawa Electric
* GS Yuasa
* Heiwa Real Estate
* Hino Motors
* Hitachi
* Hitachi Zosen
* Hokuetsu Paper Mills
* Honda
* IHI
* Inpex
* Isetan
* Isuzu
* Itochu
* Japan Airlines
* Japan Steel Works
* Japan Tobacco
* JFE
* J. Front Retailing
* JGC
* JR Higashi-Nihon
* JR Nishi-Nihon
* JTEKT
* Kajima
* Kao
* Kansai Electric Power Company
* Kawasaki Heavy Industries
* Kawasaki Kisen
* KDDI
* Keiō-rautatiet
* Keisei-rautatiet
* Kikkoman
* Kirin
* Kobe Steel
* Komatsu
* Konami
* Konica Minolta
* Kubota
* Kumagai Gumi
* Kuraray
* Kyocera
* Kyowa Hakko
* Marubeni
* Tokyo Marui
* Mazda
* Meidensha
* Meiji Dairies
* Meiji Seika Kaisha
* Millea Holdings
* Minebea
* Mitsubishi Corporation
* Mitsubishi Chemical
* Mitsubishi
* Mitsubishi Electric
* Mitsubishi Estate
* Mitsubishi Heavy Industries
* Mitsubishi Logistics
* Mitsubishi Materials
* Mitsubishi Motors
* Mitsubishi Paper Mills
* Mitsubishi Rayon
* Mitsubishi UFJ Financial Group
* Mitsubishi UFJ Nicos
* Mitsui & Co.
* Mitsui Chemicals
* Mitsui Engineering & Shipbuilding
* Mitsui Fudosan
* Mitsui Mining & Smelting
* Mitsui O.S.K. Lines
* Mitsui Sumitomo Insurance
* Mitsukoshi
* Mitsumi Electric
* Mizuho Financial Group
* Mizuho Trust & Banking
* NEC
* NGK
* Nichirei
* Nikko Cordial
* Nikon
* Nippon Express
* Nippon Kayaku
* Nippon Light Metal
* Nippon Meat Packers
* Nippon Mining
* Nippon Oil
* Nippon Paper
* Nippon Sheet Glass
* Nippon Soda
* Nippon Suisan Kaisha
* Nippon Telegraph and Telephone
* Nippon Yusen
* Nissan Chemical
* Nissan
* Nisshin Seifun
* Nisshinbo
* Nitto Boseki
* Nomura Holdings
* NSK
* NSSMC
* NTN
* NTT Data
* NTT DoCoMo
* Obayashi
* Odakyū-rautatiet
* Oji Paper
* Oki Electric
* Okuma
* Olympus
* Osaka Gas
* Panasonic
* Panasonic Electric Works
* Pioneer
* Resona
* Ricoh
* Sanyo
* Sapporo Breweries
* Secom
* Sekisui House
* Seven & I Holdings
* Sharp
* Shimizu
* Shin-Etsu Chemical
* Shinko Securities
* Shin Nippon seitetsu
* Shinsei Bank
* Shionogi
* Shiseido
* Shizuoka Bank
* Showa Denko
* Showa Shell Sekiyu
* SKY Perfect
* Softbank
* Sojitz
* Sompo Japan Insurance
* Sony
* Sumco
* Sumitomo Chemical
* Sumitomo Corporation
* Sumitomo Electric
* Sumitomo Heavy Industries
* Sumitomo Metal Industries
* Sumitomo Metal Mining
* Sumitomo Mitsui Financial
* Sumitomo Osaka Cement
* Sumitomo Realty & Development
* Sumitomo Trust and Banking
* Suzuki
* T&D Holdings
* Taiheiyo
* Taisei
* Taiyo Yuden
* Takara
* Takashimaya
* Takeda
* TDK
* Teijin
* Terumo
* Toagosei
* Tōbu-rautatiet
* Tōhō
* Toho Zinc
* Tokai Carbon
* Tokyo Dome
* Tokyo Electric Power Company
* Tokyo Electron
* Tokyo Gas
* Tōkyū-rautatiet
* Tokyu Land
* Toppan
* Toray
* Toshiba
* Tosoh
* Toto
* Toyo Seikan
* Toyobo
* Toyota
* Toyota Tsusho
* Trend Micro
* Ube
* Unitika
* Yahoo!
* Yamaha
* Yamato Holdings
* Yokogawa Electric
* Yokohama Rubber

 |

 |